sukhrobnurali/uzbek-legal-corpus huggingface dataset:
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Jahon banki va Xalqaro moliya korporatsiyasining “Biznes yuritish” yillik hisobotida Oʻzbekiston Respublikasining reytingini yaxshilashga doir qoʻshimcha chora-tadbirlar toʻgʻrisida” 2019-yil 5-fevraldagi PQ-4160-son va “Koʻchmas mulkka boʻlgan huquqlarni davlat roʻyxatidan oʻtkazish tizimini yanada takomillashtirish chora-tadbirlari toʻgʻrisida” 2019-yil 5-apreldagi PQ-4270-son qarorlari)
(resolution, 2025-12-16)

Tadbirkorlikni rivojlantirishni tartibga solish va qoʻllab-quvvatlash chora-tadbirlari tizimini yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi manfaatdor vazirliklar va idoralar bilan birgalikda ular qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha maslahatchisi A.D. Vaxabov hamda Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi raisi A.X. Abdullayev zimmasiga yuklansin. 1. Vazirlar Mahkamasining 2017-yil 27-fevraldagi 106-son qarori (Oʻzbekiston Respublikasi QT, 2017-yil, 2-son, 20-modda) bilan tasdiqlangan Koʻchmas mulkning oldi-sotdi, ayirboshlash va hadya qilish bitimlarini idoralararo elektron hamkorlikni qoʻllagan holda notarial tasdiqlash tartibi toʻgʻrisidagi nizomning 12-bandida: toʻrtinchi xatboshi quyidagi tahrirda bayon etilsin: “koʻchmas mulkning kadastr pasporti”; yettinchi xatboshi quyidagi tahrirda bayon etilsin: “agar koʻchmas mulkning qurilishi tugallanmagan boʻlsa — yer uchastkasiga hamda qurilishi tugallanmagan obyektga boʻlgan huquqni davlat roʻyxatidan oʻtkazish toʻgʻrisida koʻchmas mulk obyektlariga boʻlgan huquqlarning davlat reyestridan koʻchirma”; quyidagi mazmundagi oʻn uchinchi xatboshi qoʻshilsin: “Yuridik shaxslarning koʻchmas mulk bilan bogʻliq bitimlarni notarial tasdiqlash taraflarning oʻz xohishiga koʻra amalga oshiriladi hamda majburiy tusga ega emas”.
Oʻzbekiston Respublikasi Transport vazirligining hayʼati aʼzolari tarkibini tasdiqlash toʻgʻrisida
(resolution, 2020-05-29)

Oʻzbekiston Respublikasi Vazirlar Mahkamasining “Oʻzbekiston Respublikasi Transport vazirligi toʻgʻrisidagi nizomni tasdiqlash haqida” 2019-yil 19-apreldagi 336-son qarori hamda “Oʻzbekiston Respublikasi davlat boshqaruvi organlari hayʼatlarining faoliyati samaradorligini oshirishga doir qoʻshimcha chora-tadbirlar toʻgʻrisida” 2017-yil 19-oktabrdagi 855-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Transport vazirligi hayʼati aʼzolari soni 9 (toʻqqiz) nafardan iborat boʻlishi belgilab qoʻyilsin. 2. Oʻzbekiston Respublikasi Transport vazirligining hayʼati quyidagi tarkibda tasdiqlansin: 1. Ramatov Achilbay Jumaniyazovich — Oʻzbekiston Respublikasi Bosh vazirining birinchi oʻrinbosari — transport vaziri 2. Maxkamov Ilxam Rustamovich — Transport vazirining birinchi oʻrinbosari 3. Dexkanov Davron Tulkunovich — Transport vazirining oʻrinbosari 4. Abduvaliyev Abduraxmon Abdulxayevich — Transport vazirining oʻrinbosari, Avtomobil yoʻllari qoʻmitasi raisi 5. lavozimiga koʻra — Transport vazirining oʻrinbosari 6. lavozimiga koʻra — Transport vazirining oʻrinbosa�i 7. Uljayev Tolib Egamberdiyevich — Fuqaro aviatsiyasi agentligi direktori 8. Salixov Faxriddin Muxiddinovich — Yoʻl-qurilish ishlari sifatini nazorat qilish inspeksiyasi boshligʻi 9. Axmedov Doniyor Baxtiyorovich — Temir yoʻllarda yuk va yoʻlovchilar tashish xavfsizligini nazorat qi�ish inspeksiyasi boshligʻi 3. Oʻzbekiston Respublikasi Vazirlar Mahkamasining “Oʻzbekiston avtomobil va daryo transporti agentligi hayʼati aʼzolarini tasdiqlash toʻgʻrisida” 2016-yil 4-fevraldagi 25-son qarori oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — transport vaziri A.J. Ramatov zimmasiga yuklansin.
Jismoniy yoki psixik rivojlanishida nuqsoni boʻlgan oʻquvchilarni bir ixtisoslashtirilgan taʼlim muassasasidan boshqa ixtisoslashtirilgan taʼlim muassasasiga yoki inklyuziv (uygʻunlashgan) sharoitda taʼlim olishi uchun umumtaʼlim muassasasiga oʻtkazish tartibi toʻgʻrisidagi nizomga oʻzgartirishlar kiritish haqida
(order, 2021-12-03)

Oʻzbekiston Respublikasi Prezidentining 2017-yil 14-martdagi PQ-2833-son “Huquqbuzarliklar profilaktikasi va jinoyatchilikka qarshi kurashish tizimini yanada takomillashtirish chora-tadbirlari toʻgʻrisida”gi, 2018-yil 5-sentabrdagi PQ-3931-son “Xalq taʼlimi tizimiga boshqaruvning yangi tamoyillarini joriy etish chora-tadbirlari toʻgʻrisida”gi qarorlari hamda Oʻzbekiston Respublikasi Vazirlar Mahkamasining 2018-yil 3-oktabrdagi 789-son “Fuqarolarning oʻzini oʻzi boshqarish organlari tomonidan beriladigan tasdiqlovchi hujjatlar turlarini tubdan qisqartirish boʻyicha chora-tadbirlar toʻgʻrisida”gi qaroriga muvofiq buyuraman: 1. Oʻzbekiston Respublikasi xalq taʼlimi vazirining 2015-yil 2-iyundagi 14-mh-son buyrugʻi (roʻyxat raqami 2685, 2015-yil 17-iyun) (Oʻzbekiston Respublikasi qonun hujjatlari toʻplami, 2015-y., 24-son, 320-modda) bilan tasdiqlangan Jismoniy yoki psixik rivojlanishida nuqsoni boʻlgan oʻquvchilarni bir ixtisoslashtirilgan taʼlim muassasasidan boshqa ixtisoslashtirilgan taʼlim muassasasiga yoki inklyuziv (uygʻunlashgan) sharoitda taʼlim olishi uchun umumtaʼlim muassasasiga oʻtkazish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 15-banddan “va yashash joyidagi fuqarolarning oʻzini oʻzi boshqarish organi tomonidan berilgan maʼlumotnoma” degan soʻzlar chiqarib tashlansin. 2. 47 va 55-bandlardagi “tuman (shahar) hokimligi huzuridagi voyaga yetmaganlar ishlari boʻyicha komissiyaning” degan soʻzlar “voyaga yetmaganlar ishlari boʻyicha hududiy idoralararo komissiyaning” degan soʻzlar bilan almashtirilsin. 3. 51-band quyidagi tahrirda bayon etilsin: “51. Maktab-internat direktori tomonidan xorijiy davlatdagi taʼlim muassasasiga oʻtkazilayotganligi sababli oʻquvchilar safidan chiqarilgan voyaga yetmaganlar toʻgʻrisidagi maʼlumotlar bazasi shakllantiriladi hamda har oʻquv yili choraklari oxirida tegishli tuman (shahar) xalq taʼlimi boʻlimiga, tuman (shahar) ichki ishlar boʻlimiga (boshqarmasiga) va voyaga yetmaganlar ishlari boʻyicha hududiy idoralararo komissiyaga taqdim etiladi.”. 4. 54-banddagi “tuman (shahar) hokimligi huzuridagi voyaga yetmaganlar ishlari boʻyicha komissiyani” degan soʻzlar “voyaga yetmaganlar ishlari boʻyicha hududiy idoralararo komissiyani” degan soʻzlar bilan almashtirilsin.
Ambulatoriyada davolanishda imtiyozli taʼminlash uchun moʻljallangan dori vositalarining roʻyxatiga oʻzgartirish va qoʻshimchalar kiritish toʻgʻrisida
(resolution, 2019-06-11)

Oʻzbekiston Respublikasi Prezidentining 2019-yil 13-fevraldagi PQ-4190-son “2019 — 2025-yillarda Oʻzbekiston Respublikasi aholisining ruhiy salomatligini muhofaza qilish xizmatini rivojlantirish konsepsiyasini tasdiqlash toʻgʻrisida”gi qaroriga muvofiq Oʻzbekiston Respublikasi Sogʻliqni saqlash vazirligi va Moliya vazirligi qaror qiladi: 1. Oʻzbekiston Respublikasi Sogʻliqni saqlash vazirligi va Moliya vazirligining 2013-yil 8-noyabrdagi 27 va 103-son qarori (roʻyxat raqami 2522, 2013-yil 13-noyabr) (Oʻzbekiston Respublikasi qonun hujjatlari toʻplami, 2013-y., 46-son, 608-modda) bilan tasdiqlangan Ambulatoriyada davolanishda imtiyozli taʼminlash uchun moʻljallangan dori vositalarining roʻyxatiga ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. I boʻlimdagi Omnopon pozitsiyasi quyidagi tahrirda bayon etilsin: “ Omnopon inyeksiya uchun eritma 1% 1 ml inyeksiya uchun eritma 2% 1 ml ”. 2. V boʻlimda: a) Klozapin pozitsiyasidan soʻng quyidagi pozitsiyalar bilan toʻldirilsin: “ Trifluoperazi043D tabletka 5 mg Flufenazin inyeksiya uchun eritma 25 mg/ 1 ml ”; b) Xlorpromazin pozitsiyasidan soʻng quyidagi pozitsiya bilan toʻldirilsin: “ Olanzapin tabletka 5 mg ”.
Oʻzbekiston Respublikasi Tashqi ishlar vazirligi hayʼat aʼzolarining soni va yangilangan tarkibini tasdiqlash toʻgʻrisida
(resolution, 2020-08-14)

Oʻzbekiston Respublikasi Prezidentining “Oʻzbekiston Respublikasi Tashki ishlar vazirligi faoliyatini yanada takomillashtirishga oid tashkiliy choralar toʻgʻrisida”gi 2018-yil 5-apreldagi PQ-3654-son qaroriga va Oʻzbekiston Respublikasi Vazirlar Mahkamasining “Oʻzbekiston Respublikasi davlat boshqaruvi organlari hayʼatlarining faoliyati samaradorligini oshirishga doir qoʻshimcha chora-tadbirlar toʻgʻrisida”gi 2017-yil 19-oktabrdagi 855-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Tashki ishlar vazirligi hayʼati aʼzolarining soni 9 (toʻqqiz) kishidan iborat boʻlishi belgilab qoʻyilsin. 2. Oʻzbekiston Respublikasi Tashki ishlar vazirligi hayʼati quyidagi tarkibda tasdiqlansin: 1. Kamilov Abdulaziz Xafizovich — vazir 2. Neʼmatov Ilxomjon Tuychiyevich — vazirning birinchi oʻrinbosari 3. Axatov Dilshod Xamidovich — vazir oʻrinbosari 4. Lavozimi boʻyicha — vazir oʻrinbosari 5. Xidayxodjayev Jaxongir Isamutdinovich — vazir maslahatchisi — ijro etuvchi apparat rahbari 6. Abduvaxitov Abdujabar Abdusattarovich — Jahon iqtisodiyoti va diplomatiya universiteti rektori 7. Xodjayev Ashraf Baxodirovich — Tashqi iqtisod�y hamkorlik bosh boshqarmasi boshligʻi 8. Azizov Bobur Baxtiyorovich — Konsullik-huquqiy departament boshligʻi 9. Sagdullayev Djaxangir Malikovich — Kadrlar boshqarmasi boshligʻi 3. Oʻzbekiston Respublikasi Vazirlar Mahkamasining “Oʻzbekiston Respublikasi Tashki ishlar vazirligi hayʼat aʼzolarini tasdiqlash toʻgʻrisida”gi 2010-yil 12-avgustdagi 176-son qarori oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi tashki ishlar vaziri A.X. Kamilov zimmasiga yuklansin.
Tijorat banklarining Oʻzbekiston Respublikasi Markaziy bankida depozitga oʻtkaziladigan majburiy rezervlari toʻgʻrisidagi nizomga oʻzgartirishlar va qoʻshimcha kiritish haqida
(resolution, 2019-06-10)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Banklar va bank faoliyati toʻgʻrisida”gi qonunlari, Oʻzbekiston Respublikasi Prezidentining 2018-yil 9-yanvardagi PF-5296-son “Oʻzbekiston Respublikasi Markaziy bankining faoliyatini tubdan takomillashtirish chora-tadbirlari toʻgʻrisida”gi Farmoni va 2017-yil 13-sentabrdagi PQ-3272-son “Pul-kredit siyosatini yanada takomillashtirish chora-tadbirlari toʻgʻrisida”gi qaroriga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2018-yil 31-martdagi 12/8-son qarori (roʻyxat raqami 3002, 2018-yil 25-aprel) (Oʻzbekiston Respublikasi qonun hujjatlari toʻplami, 2018-y., 17-son, 353-modda) bilan tasdiqlangan Tijorat banklarining Oʻzbekiston Respublikasi Markaziy bankida depozitga oʻtkaziladigan majburiy rezervlari toʻgʻrisidagi nizomga ilovaga muvofiq oʻzgartirishlar va qoʻshimcha kiritilsin. 2. Mazkur qaror 2019-yil 1-avgustdan eʼtiboran kuchga kiradi. 1. 1-bandda: toʻqqizinchi xatboshi quyidagi tahrirda bayon etilsin: “majburiy rezervlarning hisob-kitob davri — majburiy rezervlarni saqlash davridan oldingi hisobot oyi;”; oʻninchi xatboshidagi “oʻn toʻrt” degan soʻzlar “yigirma sakkiz yoki oʻttiz besh” degan soʻzlar bilan almashtirilsin; quyidagi mazmundagi xatboshi bilan toʻldirilsin: “saqlash davri kalendari — majburiy rezervlarning saqlash davrini belgilovchi yillik kalendar.”. 2. 2-banddagi “hamda oʻrtachalash koeffitsiyenti” degan soʻzlar “, oʻrtachalash koeffitsiyenti hamda saqlash davri kalendari” degan soʻzlar bilan almashtirilsin. 3. 11-banddagi “hisob-kitob davri tugagan kundan keyingi” degan soʻzlar “saqlash davri boshlanish kunidan oldingi” degan soʻzlar bilan almashtirilsin.
Oʻzbekiston Respublikasi Prezidentining 2019-yil 1-fevraldagi “Oʻzbekiston Respublikasi va Germaniya Federativ Respublikasi oʻrtasida koʻp qirrali hamkorlikni yanada kengaytirish chora-tadbirlari toʻgʻrisida”gi PQ-4145-son qaroriga qoʻshimchalar kiritish toʻgʻrisida
(resolution, 2019-06-10)

Germaniya Federal prezidenti F.V. Shtanmayerning 2019-yil 27 — 29-may kunlari Oʻzbekiston Respublikasiga rasmiy tashrifi Oʻzbekiston Respublikasi delegatsiyasining Germaniya Federativ Respublikasiga oliy darajadagi tashrifi davomidagi uchrashuvlar va muzokaralarning mantiqiy davomi boʻldi, Oʻzbekiston-Germaniya hamkorligini yanada rivojlantirish va mustahkamlashga yangi turtki berdi. Doʻstona va konstruktiv muhitda oʻtgan samarali muzokaralar Oʻzbekiston va Germaniya oʻrtasidagi koʻp qirrali hamkorlikni chuqurlashtirishga boʻlgan oʻzaro intilish va ishonchning kuchayganligini yana bir bor tasdiqladi. Siyosiy, savdo-iqtisodiy, investitsiyaviy, moliyaviy-texnik, madaniy-gumanitar va boshqa sohalarda oʻzaro hamkorlikni kengashtirish boʻyicha muhim kelishuvlarga erishildi. Oʻzbekiston Respublikasi hamda Germaniya Federativ Respublikasi oʻrtasida imzolangan bitimlar va erishilgan kelishuvlarni soʻzsiz amalga oshirishni taʼminlash maqsadida: 1. Oʻzbekiston Respublikasi Prezidentining 2019-yil 1-fevraldagi “Oʻzbekiston Respublikasi va Germaniya Federativ Respublikasi oʻrtasida koʻp qirrali hamkorlikni yanada kengaytirish chora-tadbirlari toʻgʻrisida”gi PQ-4145-son qarori 1 va 2-ilovalarga* muvofiq 5 va 6-ilovalar bilan toʻldirilsin. 2. Investitsiya va texnologiyalar boʻyicha Oʻzbekiston-Germaniya qoʻmitasi (R. Gulyamov) ushbu qarorning 2-ilovasida* nazarda tutilgan Germaniya Federativ Respublikasi bilan moliyaviy-texnik va investitsiyaviy-texnologik dasturlar hamda loyihalarning oʻz vaqtida va toʻliq amalga oshirilishi boʻyicha vazirlik va idoralar ishini samarali muvofiqlashtirishni, shuningdek, nemis tomoni bilan hamkorlik qilishni taʼminlasin. 3. Masʼul ijrochilar — vazirliklar, idoralar, mahalliy davlat hokimiyati organlari va boshqa tashkilotlar hisobot oyidan keyingi oyning 3 sanasiga qadar mazkur qaror bilan tasdiqlangan amaliy chora-tadbirlar rejalari ijrosi boʻyicha maʼlumotlarni tegishlicha Tashqi ishlar vazirligiga — 1-ilovaga* muvofiq, Iqtisodiyot va sanoat vazirligiga — 2-ilovaga* muvofiq taqdim etishni taʼminlasin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Prezidenti Administratsiyasi rahbari Z.Sh. Nizomiddinov, Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov va Oʻzbekiston Respublikasi Hisob palatasi raisining oʻrinbosari M.R. Abdullayev zimmasiga yuklansin.
Yangi yerlarni sugʻorish va oʻzlashtirish qiymati, lalmi shudgor va sugʻorilmaydigan koʻp yillik daraxtzorlar olib qoʻyilganda qishloq xoʻjaligi ishlab chiqarishi nobudgarchiliklarining ushbu qiymatini inobatga olib hisoblangan miqdori hamda pichanzorlar va yaylovlar holatini tubdan yaxshilash qiymatini indeksatsiya qilish haqida
(resolution, 2024-08-19)

Oʻzbekiston Respublikasi Vazirlar Mahkamasining 2011-yil 25-maydagi 146-son qarori bilan tasdiqlangan Yer uchastkalari egalari, foydalanuvchilari, ijarachilari va mulkdorlarining koʻrgan zararlarini, shuningdek qishloq xoʻjaligi va oʻrmon xoʻjaligi ishlab chiqarishi nobudgarchiliklarining oʻrnini qoplash tartibi toʻgʻrisidagi nizomning 48-bandiga muvofiq, Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi, Iqtisodiyot va sanoat vazirligi xamda Moliya vazirligi qaror qiladi: 1. Oʻzbekiston Respublikasi Prezidenti huzuridagi Statistika agentligining maʼlumotlari boʻyicha qurilish materiallari narxlari indeksining oʻtgan yilgi oʻzgarishi darajasidan kelib chiqib, yangi yerlarni sugʻorish va oʻzlashtirish qiymati, lalmi shudgor va sugʻorilmaydigan koʻp yillik daraxtzorlar olib qoʻyilganda qishloq xoʻjaligi ishlab chiqarishi nobudgarchiliklarining ushbu qiymatini inobatga olib hisoblangan miqdori hamda Oʻzbekiston Respublikasi Vazirlar Mahkamasining 2011-yil 25-maydagi 146-son qarori bilan tasdiqlangan Yer uchastkalari egalari, foydalanuvchilari, ijarachilari va mulkdorlarining koʻrgan zararlarini, shuningdek qishloq xoʻjaligi va oʻrmon xoʻjaligi ishlab chiqarishi nobudgarchiliklarining oʻrnini qoplash tartibi toʻgʻrisidagi nizomning 32-bandi va unga 1 va 2-ilovalarida nazarda tutilgan pichanzorlar va yaylovlar holatini tubdan yaxshilash qiymati miqdorlari 2019-yilda 2,047 baravarga indeksatsiya qilinsin. 2. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi, Iqtisodiyot vazirligi va Moliya vazirligining 2019-yil 9-yanvardagi 3, 2 va 8-son “Yangi yerlarni sugʻorish va oʻzlashtirish qiymati, lalmi shudgor va sugʻorilmaydigan koʻp yillik daraxtzorlar olib qoʻyilganda qishloq xoʻjaligi ishlab chiqarishi nobudgarchiliklarining ushbu qiymatini inobatga olib hisoblangan miqdori hamda pichanzorlar va yaylovlar holatini tubdan yaxshilash qiymatini indeksatsiya qilish haqida”gi qarori (roʻyxat raqami 3131, 2019-yil 23-yanvar) (Qonun hujjatlari maʼlumotlari milliy bazasi, 24.01.2019-y., 10/19/3131/2529-son) oʻz kuchini yoʻqotgan deb topilsin. 3. Mazkur qaror Oʻzbekiston Respublikasi Davlat statistika qoʻmitasi, Oʻzbekiston Respublikasi Savdo-sanoat palatasi va Oʻzbekiston fermer, dehqon xoʻjaliklari va tomorqa yer egalari kengashi bilan kelishilgan. 4. Mazkur qaror rasmiy eʼlon qilingan kundan eʼtiboran kuchga kiradi.
Ayollar mehnati toʻliq yoki qisman qoʻllanilishi taqiqlanadigan mehnat sharoiti noqulay boʻlgan ishlar roʻyxatini oʻz kuchini yoʻqotgan deb topish toʻgʻrisida
(resolution, 2019-06-10)

Oʻzbekiston Respublikasi Prezidentining 2019-yil 7-martdagi PQ-4235-son “Xotin-qizlarning mehnat huquqlari kafolatlarini yanada kuchaytirish va tadbirkorlik faoliyatini qoʻllab-quvvatlashga oid chora-tadbirlar toʻgʻrisida”gi qaroriga muvofiq Oʻzbekiston Respublikasi Bandlik va mehnat munosabatlari vazirligi va Sogʻliqni saqlash vazirligi qaror qiladi: 1. Oʻzbekiston Respublikasi Bandlik va mehnat munosabatlari vazirligi tomonidan 1999-yil 24-dekabrda va Sogʻliqni saqlash vazirligi tomonidan 1999-yil 22-dekabrda tasdiqlangan Ayollar mehnati toʻliq yoki qisman qoʻllanilishi taqiqlanadigan mehnat sharoiti noqulay boʻlgan ishlar roʻyxati (roʻyxat raqami 865, 2000-yil 5-yanvar) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 1-son) oʻz kuchini yoʻqotgan deb topilsin. 2. Mazkur qaror Oʻzbekiston kasaba uyushmalari Federatsiyasi Kengashi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi..
Rahbarlari xodimlarni Toshkent shahri va Toshkent viloyatida doimiy propiska qilish toʻgʻrisida iltimosnoma kiritishi mumkin boʻlgan davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari roʻyxatiga qoʻshimcha kiritish haqida
(resolution, 2020-06-19)

Oʻzbekiston Respublikasi Prezidentining “Aholi muammolari bilan ishlashda mahalla institutining mavqeyini tubdan oshirish chora-tadbirlari toʻgʻrisida” 2019-yil 2-apreldagi PF-5700-son Farmoniga muvofiq Vazirlar Mahkamasi qaror qiladi: 1. Vazirlar Mahkamasining 2016-yil 7-oktabrdagi 336-son qarori (Oʻzbekiston Respublikasi QT, 2016-y., 10-son, 89-modda) bilan tasdiqlangan Rahbarlari xodimlarni Toshkent shahri va Toshkent viloyatida doimiy propiska qilish toʻgʻrisida iltimosnoma kiritishi mumkin boʻlgan davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari roʻyxatiga quyidagi mazmundagi 70-band qoʻshilsin: “70. Oʻzbekiston Respublikasi Mahalla va oilani qoʻllab-quvvatlash vazirligi”. 2. Oʻzbekiston Respublikasi Ichki ishlar vazirligi manfaatdor vazirliklar va idoralar bilan birgalikda ular qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov zimmasiga va Vazirlar Mahkamasining Yoshlar siyosati, madaniyat, maʼnaviyat, ommaviy axborot vositalari, ijodiy va jamoat tashkilotlari masalalari kotibiyatiga yuklansin.
Oʻzbekiston Respublikasi Hukumatining ayrim qarorlariga oliy taʼlim muassasalarining taʼlim berish jarayoniga noyob isteʼdodli va mahoratli mutaxassislarni jalb etishga doir oʻzgartirish va qoʻshimchalar kiritish toʻgʻrisida
(resolution, 2021-08-13)

Oliy taʼlim muassasalarining taʼlim berish jarayoniga noyob isteʼdodli va mahoratli mutaxassislarni keng jalb qilish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ayrim qarorlariga ilovaga muvofiq oʻzgartirish va qoʻshimchalar kiritilsin. 2. Oʻzbekiston Badiiy akademiyasi manfaatdor vazirliklar va idoralar bilan birgalikda ular qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari A.A. Abduxakimov zimmasiga yuklansin 1. Vazirlar Mahkamasining 2006-yil 10-fevraldagi 20-son qarori bilan tasdiqlangan Oliy taʼlim muassasalariga pedagog xodimlarni tanlov asosida ishga qabul qilish tartibi toʻgʻrisidagi nizomda: quyidagi mazmundagi 81-band qoʻshilsin: “81.Professor, dotsent, katta oʻqituvchi, oʻqituvchi (assistent), oʻqituvchi-stajyor lavozimini egallash uchun tanlovda tasviriy va amaliy sanʼat sohasida oliy maʼlumotga ega boʻlmagan, biroq oʻzining noyob isteʼdodi va mahorati bilan tanilib, xalq eʼtirofiga sazovor boʻlgan “Oʻzbekiston Respublikasi sanʼat arbobi”, “Oʻzbekiston Respublikasi xalq rassomi”, “Oʻzbekiston Respublikasi xalq ustasi” faxriy unvonlariga ega boʻlgan shaxslar hamda Oʻzbekiston Badiiy akademiyasi akademiklari istisno tariqasida qatnashishlari mumkin”.
Vazirlar Mahkamasining “Oʻzbekiston Respublikasi Tashqi iqtisodiy faoliyat milliy banki korxonalari va mulkini sotishni jadallashtirish chora-tadbirlari toʻgʻrisida” 2018-yil 9-fevraldagi 104-son qaroriga oʻzgartirish va qoʻshimchalar kiritish haqida
(resolution, 2019-06-06)

Qonun hujjatlari asosida Oʻzbekiston Respublikasi Tashqi iqtisodiy faoliyat milliy bankiga tegishli boʻlgan tashkilotlarni sotishni jadallashtirish, ularning ishlab chiqarish maydonlaridan raqobatbardosh mahsulotlar ishlab chiqarish boʻyicha ishlab chiqarishlar barpo etishga investitsiyalar jalb etish yoʻli bilan samarali foydalanishni taʼminlash maqsadida Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasi Tashqi iqtisodiy faoliyat milliy banki korxonalari va mulkini sotishni jadallashtirish chora-tadbirlari toʻgʻrisida” 2018-yil 9-fevraldagi 104-son qaroriga ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari E.M. Ganiyev hamda Oʻzbekiston Respublikasi Tashqi iqtisodiy faoliyat milliy banki boshqaruvining raisi A.K. Mirsoatov zimmasiga yuklansin. 1. 2-bandga quyidagi mazmundagi xatboshi qoʻshilsin: ““Oʻzmilliybank”ka bankning “Kinder Fruits” MChJ ustav kapitalidagi ulushini auksionga birnecha marta (kamida toʻrt marta) qoʻyish yakunlari boʻyicha sotib olish yuzasidan takliflar tushmagan taqdirda, “Kinder Fruits” MChJning mol-mulkini alohida obyektlar (filiallar) sifatida sotish huquqi berilsin”. 2. 3-bandda: ikkinchi xatboshidagi “2-bandida” soʻzlari “2-bandning birinchi xatboshida” soʻzlari bilan almashtirilsin; quyidagi mazmundagi uchinchi xatboshi qoʻshilsin: “Kinder Fruits” MChJning mol-mulki auksionga qoʻyish va toʻgʻridan-toʻgʻri muzokaralar olib borish yoʻli bilan bozor qiymati boʻyicha sotiladi, auksion boʻlib oʻtmagan deb eʼlon qilingan taqdirda “Oʻzmilliybank” va uning investitsiya kompaniyasi oldidagi xarid toʻlovlari bilan qoplanmayotgan qarzlar hisobdan chiqariladi”; uchinchi — beshinchi xatboshilar tegishli ravishda toʻrtinchi — oltinchi xatboshilar deb hisoblansin.